ส่วนที่ 1

ข้อมูลสรุป

บริษัท ไอ.ซี.ซี. อินเตอร์เนชั่นแนล จำกัด (มหาชน) เป็นบริษัทหนึ่งในเครือสหพัฒน์
มีหน้าที่รับผิดชอบ ดูแลด้านการตลาดในผลิตภัณฑ์ที่ให้ความสุข สุขภาพที่ดี
และความสวยความงามแก่ปวงชน ดังคำขวัญที่ว่า “เราสรรค์สร้างความสุข สุขภาพดี
และความสวยงามเพื่อปวงชน” ICC ดำเนินธุรกิจมาถึงปัจจุบันครบ 43 ปีในวันที่ 1 มีนาคม 2550
ปัจจุบัน ICC เป็นตัวแทนจำหน่ายผลิตภัณฑ์ต่างๆ ที่มีชื่อเสียง
โดยส่วนใหญ่เป็นผลิตภัณฑ์ที่ได้รับลิขสิทธิ์จากเจ้าของตราผลิตภัณฑ์จากต่างประเทศ
ด้วยความสัมพันธ์ที่มีมาช้านาน อาทิ ชุดชั้นในวาโก้นับจนปัจจุบัน อายุได้ 37 ปี ผลิตภัณฑ์ชายแอร์โรว์
อายุได้ 32 ปี ผลิตภัณฑ์ลาคอส อายุได้ 20 ปี จากความสัมพันธ์ที่มีมาช้านานนี้
ก่อให้เกิดความไว้วางใจจากเจ้าของตราผลิตภัณฑ์
โดยมอบหมายเพิ่มจำนวนตราผลิตภัณฑ์ให้กับบริษัทมาตลอดต่อเนื่อง จนปัจจุบัน ICC
มีตราผลิตภัณฑ์กว่า 100 ตราผลิตภัณฑ์ ผลิตภัณฑ์ทั้งหมดโดยส่วนใหญ่ที่ ICC จำหน่าย
ผลิตโดยบริษัทในเครือสหพัฒน์ ภายใต้นโยบาย กฎบัตรความเข้าใจร่วมกันมาช้านาน
ภายใต้วัฒนธรรมองค์กรร่วมกันของบริษัทในเครือสหพัฒน์ ภายใต้ระบบบริหารคุณภาพ ISO
ก่อให้เกิดพลังสามัคคี ช่วยเหลือเกื้อกูลกัน ดำรงคุณสมบัติมาตรฐานของตัวสินค้า
เพื่อความพึงพอใจของผู้บริโภค เพื่อประโยชน์สุขแก่ผู้บริโภค เพื่อบริษัทคู่ค้าทั้งต้นน้ำและปลายน้ำ
(Backward & Forward) เพื่อพนักงานของบริษัท เพื่อตัวบริษัทเอง เพื่อบริษัทในเครือ
เพื่อเครือสหพัฒน์ รวมตลอดถึง เพื่อเศรษฐกิจและสังคมของประเทศชาติไทย เป็นถาวรสืบไป
กิจกรรมในปี 2550 มีดังนี้

- ผู้บริหารและพนักงานบริษัทจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องใน

วโรกาสมหามงคลเฉลิมพระชนมพรรษา 80 พรรษา ประกอบด้วยกิจกรรมลงนามถวายพระพรและ

บันทึกทำดีเพื่อพ่อ กิจกรรมตักบาตรพระสงฆ์ 81 รูป และร่วมกันร้องเพลงเทิดพระเกียรติพระบาท

สมเด็จพระเจ้าอยู่หัว นอกจากนี้ยังมีกิจกรรม “โครงการคลังเลือด” เพื่อช่วยเหลือผู้ป่วยที่ต้องการ

เลือดในกรณีเร่งด่วน โดยร่วมกับสำนักงานกองทุน สนับสนุนการสร้างเสริมสุขภาพ (สสส.)

- ร่วมกับบริษัทในเครือสหพัฒน์ มอบเงินรายได้ส่วนหนึ่งจากการจำหน่ายสินค้า ในการจัดงาน Saha

Group Export & Trade Exhibition ครั้งที่ 10 และ 11 เป็นจำนวนเงินทั้งสิ้น 15 ล้านบาท
เพื่อสมทบ

ทุนมูลนิธิชัยพัฒนา

- ผลิตภัณฑ์ ARROW สนับสนุน “โครงการคืนช้างสู่ธรรมชาติ” โดยการจัดจำหน่ายเสื้อคอลเล็คชั่น

พิเศษ “ช่วยช้างกลับบ้าน” โดยมีวัตถุประสงค์เพื่อช่วยเหลือช้าง จำนวน 8 เชือก ให้กลับคืนสู่ป่า

ธรรมชาติเพื่อสนองพระราชดำริของสมเด็จพระนางจ้าพระบรมราชินีนาถ ผ่าน
มูลนิธิคืนช้างสู่ธรรมชาติ

ปัจจุบันผลิตภัณฑ์ ARROW ได้สนับสนุนเงิน 1,000,000 บาท เพื่อช่วยเหลือช้างตัวที่ 1 คืนสู่ป่า

ธรรมชาติ

- ผลิตภัณฑ์ Wacoal มอบรถเอ็กซเรย์เต้านมเคลื่อนที่ระบบดิจิตอล Full Field Digital
Mammography

Mobile Unit (DMMU) ให้แก่มูลนิธิถันยรักษ์ ในพระราชูปถัมภ์ของสมเด็จพระศรีนครินทราบรมราช

- 2 -

ชนนี เป็นรถที่มีอุปกรณ์ทางการแพทย์ทันสมัยที่สุดในประเทศไทยและเป็นคันแรกของเอเซีย เพื่อ

นำไปใช้ในการตรวจหาความผิดปกติของเต้านมสตรีไทย

- ผลิตภัณฑ์ Lacoste มอบเงินบริจาคเป็นจำนวนเงิน 10,000,000 บาท
ให้แก่มูลนิธิเด็กโรคหัวใจ

ในพระอุปถัมภ์ของสมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์

เพื่อใช้ในการผ่าตัดและรักษาเด็กที่ป่วยเป็นโรคหัวใจ

- บริษัทฯจัดกิจกรรมเฉลิมพระเกียรติ ในโอกาสมหามงคลเฉลิมพระชนมพรรษา 80 พรรษา

5 ธันวาคม 2550 โดยขอพระบรมราชานุญาตเชิญพระบรมฉายาลักษณ์พระบาทสมเด็จพระเจ้าอยู่

หัวตั้งแต่ทรงพระเยาว์จนถึงปัจจุบันมาจัดทำปฏิทินเฉลิมพระเกียรติ ชุด “เอกบรมจักริน” เพื่อมอบ

ให้แก่ร้านค้า คู่ค้า องค์กรต่างๆ ทั้งภาครัฐและเอกชน รวมทั้งประชาชนที่สนใจ เพื่อเป็นสิริมงคล

แก่องค์กรและครอบครัว

-   ร่วมกับบริษัทในเครือสหพัฒน์ จัดกิจกรรม “โครงการเครือสหพัฒน์สร้างอุโบสถ” บริษัทในเครือ

  ผู้บริหารและพนักงาน ร่วมบริจาคเงินทั้งสิ้น 4,235,932 บาท สมทบทุนสร้างอุโบสถให้แก่วัดคีรี

  สุวรรณ จ.เชียงราย

-   ผลิตภัณฑ์ ARROW จัดโครงการ “รักพ่อ เชื่อพ่อ รู้จักพอ” โดยให้ประชาชนทั่วไปร่วมแบ่งปัน

  ประสบการณ์แนวทางการดำเนินชีวิตประจำวันแบบรู้จักพอ ลงในไปรษณียบัตร เพื่อคัดเลือกและ

  จัดพิมพ์เป็นหนังสือ “รักพ่อ เชื่อพ่อ รู้จักพอ” โดยส่วนหนึ่งมอบให้ห้องสมุดทั่วประเทศ และจัด

  ทำสินค้าคอลเล็คชั่นพิเศษ รวบรวมรายได้หลังหักค่าใช้จ่าย เป็นเงิน 1,000,000 บาท สมทบทุน

  มูลนิธิชัยพัฒนา

-   ผลิตภัณฑ์ BSC Cosmetology จัดทำผลิตภัณฑ์ชุดแต่งหน้ารุ่นพิเศษภายใต้ชื่อ “BSC LONG
    LIVE

  OUR BELOVED KING” โดยนำรายได้ส่วนหนึ่งจำนวน 1,000,000 บาท มอบให้มูลนิธิชัยพัฒนา

-   ผลิตภัณฑ์ Le Coq Sportif ร่วมกับโรงแรมอมารีวอเตอร์เกท จัดงาน “Le Coq Sportif
    แอโรบิคต้าน

  ภัยเอดส์เพื่อการกุศลครั้งที่ 11” เพื่อนำรายได้สมทบทุนโรงเรียนเฉลิมพระเกียรติในอุปถัมภ์ของ

  สมเด็จพระเทพรัตนราชสุดาฯ สยามบรมราชกุมารี และสมทบทุนบ้านแกร์ดาร์ เพื่อช่วยเหลือเด็ก

  กำพร้าที่ติดเชื้อเอดส์จากมารดา เป็นเงิน 300,000 บาท

ด้านการกำกับดูแลกิจการที่ดี บริษัทฯ ตระหนักถึงความสำคัญอย่างต่อเนื่อง
จึงได้จัดทำหลักการกำกับดูแลกิจการที่ดี ประกอบด้วย นโยบายในการกำกับดูแลกิจการ
จริยธรรมธุรกิจ จรรยาบรรณพนักงาน จัดทำเป็นหนังสือ และแปลเป็นภาษาอังกฤษและญี่ปุ่น
พิมพ์ไว้ในเล่มเดียวกัน แจกให้แก่กรรมการและพนักงาน
เพื่อเป็นแนวทางเดียวกันในการปฏิบัติตนในการดำเนินธุรกิจ และเป็นหลักยึดในการทำงาน
ซึ่งบริษัทฯ ได้ทบทวนความเหมาะสมเป็นประจำปีทุกปี และเห็นว่ายังเหมาะสมกับสถานการณ์ปัจจุบัน
และได้เปิดเผยรายละเอียดใน Website ของบริษัท (http://www.icc.co.th)